2. Opslag af direktørstilling - Job og Økonomi (Åben)
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til opslag af stillingen som direktør for Job og Økonomi.   
Baggrunden for, at stillingen opslås, er, at den nuværende direktør for Job og Økonomi har fået nyt job og 
fratræder sin stilling ved udgangen af marts 2021. 
Stillingen som direktør for Job og Økonomi er dermed ledig pr. 1. april 2021. 
Ifølge Favrskov Kommunes kompetenceplan er det Byrådet, der træffer beslutning om ansættelsen af en 
ny direktør efter indstilling fra det af Byrådet nedsatte ansættelsesudvalg. 
VURDERING
På baggrund af en overordnet vurdering af direktørsituationen i [adresse] med afsæt i, hvordan 
de samlede resurser på direktørniveau udnyttes bedst muligt, anbefaler kommunaldirektøren, at stillingen 
som direktør for Job og Økonomi opslås snarest muligt således, at ansættelse kan ske 1. juni 2021 eller 
snarest derefter.
Det foreslås derfor, at Byrådet bemyndiger kommunaldirektøren til at tilrettelægge ansættelsesprocessen 
- herunder udpege ledelses- og medarbejderrepræsentanter til ansættelsesudvalget, indgå aftale med 
konsulentfirma mv.  
Ved ansættelse af ny direktør er der praksis for, at den politiske repræsentation i ansættelsesudvalget 
består af borgmesteren, yderligere et medlem af Økonomiudvalget og formanden for det pågældende 
politiske udvalg, som direktøren skal betjene.  
Kommunaldirektøren vil inden stillingen opslås, drøfte den overordnede ledelsessituation i Job og Økonomi 
med de øvrige direktører, chefgruppen i Job og Økonomi samt borgmesteren og gruppeformændene for 
de politiske partier.
Ifølge 
[adresse] 
Kommunes 
kompetenceplan 
er 
det 
kommunaldirektørens 
opgave 
at 
sikre 
opgavevaretagelsen i perioden, indtil en ny direktør kan tiltræde. 
ØKONOMI
Det forventes, at de samlede udgifter til annoncering, konsulentbistand mv. i forbindelse med ansættelsen 
af ny direktør for Job og Økonomi udgør ca. 200.000 kr. Udgifterne foreslås finansieret af kassen. 
INDSTILLING
Kommunaldirektøren indstiller til Byrådet:
Byråd
25-02-2021 19:00
Sagsnr. MOD-2021-00077
DokID: 
Sagsbehandler: Berit Søndergaard 
Zenia Rasmussen (tinj)
1.
At det godkendes, at stillingen som direktør for Job og Økonomi opslås eksternt med henblik på 
tiltrædelse 1. juni 2021 eller snarest derefter.
2.
At den politiske repræsentation i ansættelsesudvalget udgøres af borgmesteren, formanden for 
Arbejdsmarkedsudvalget, samt et yderligere medlem af Økonomiudvalget, der udpeges af 
Økonomiudvalget. 
3.
At kommunaldirektøren bemyndiges til at udpege direktør-, chef- og medarbejderrepræsentanter til 
ansættelsesudvalget.
4.
At kommunaldirektøren bemyndiges til at indgå aftale med et eksternt konsulentfirma om at medvirke 
ved rekrutteringen.
5.
At ansættelsesudvalget bemyndiges til at godkende job- og personprofil, stillingsopslag og tidsplan. 
6.
At kommunaldirektøren bemyndiges til at forhandle ansættelsesvilkår for den kommende direktør for 
Job og Økonomi. 
7.
At der gives en tillægsbevilling i 2021 på 200.000 kr. til annoncering og konsulentbistand mv. 
vedrørende opslag og ansættelse af ny direktør for Job og Økonomi, som finansieres af kassen. 
BESLUTNING
Økonomiudvalget, 25. februar 2021:
Fraværende: Ingen
Indstilles godkendt med følgende tilføjelse til punkt 2: At Bo Skov udpeges til 
ansættelsesudvalget som det andet medlem af Økonomiudvalget. 
Byrådet, 25. februar 2021:
Fraværende: Lærke Overgaard, Iben Poulsen og Sonny Berg.
Godkendt.
Bilag
